**PlayStation Vita** (jap. プレイステーション・ヴィータ, tunnetaan myös nimillä **PSVita** ja **PSV**) on Sonyn tekemä kädessä pidettävä pelikonsoli eli nk. käsikonsoli. Konsoli julkaistiin Japanissa 17. joulukuuta 2011. Euroopassa ja Pohjois-Amerikassa konsoli julkaistiin 22. helmikuuta 2012.

PS Vitan "limited edition" -versio julkaistiin Pohjois-Amerikassa 15. helmikuuta 2012, viikkoa ennen virallista julkaisua 3G-mallin kanssa (Wi-Fi-malli Kanadassa). PS Vitan valmistus lopetettiin maaliskuussa 2019.

Myynti
------

Laitteen myynti alkoi Japanissa hyvää vauhtia, mutta ensimmäisen viikon ennätyksien jälkeen luvut putosivat roimasti. Markkina-analyytikot uskovat saman ilmiö toistuvan myös muilla markkinoilla. Ilman hinta-alea tutkimusyhtiöt ennustavat PS Vitan menestyksen jäävän erittäin laihaksi.*lähde?*

Laitteisto
----------

Vitassa on kaksi analogista sauvaa, kuuden akselin liikkeentunnistusjärjestelmä, viiden tuuman kapasitiivinen kosketusnäyttö, Bluetooth ja Wi-Fi. Laite sisältää ARM Cortex-A9 neliydinprosessorin ja PowerVR SGX543MP4+ neliydingrafiikkasuorittimen. Laitteessa on 512 MB RAM muistia ja 128 MB VRAM muistia.

Vitasta on kaksi eri versiota: 3G & GPS sekä ilman näitä kahta. Edeltäjästään eroten, Vita ei sisällä videoulostuloa tai irrotettavaa akkua.

Sonyn mukaan laitteella pystyy täyden latauksen jälkeen pelaamaan 3–5 tuntia, katsomaan videota viisi tuntia tai kuuntelemaan musiikkia jopa yhdeksän tuntia näytön ollessa pois päältä.

Mallimerkintä ensimmäisen sukupolven versiolle on PCH-1000.

Muut mallit
-----------

### Slim

*PlayStation Vita "Slim"* malli (mallimerkintä PCH-2000) on toisen sukupolven versio Vitasta, joka on kevyempi ja ohuempi alkuperäiseen verrattuna.

Mallissa on myös halvempi IPS LCD-näyttö alkuperäisen OLED-näytön sijaan.

*Slim* mallissa ei ole 3G ja GPS tukea.

### PlayStation TV

*PlayStation TV* (myös nimellä *PlayStation Vita TV*, mallimerkintä VTE-1000) on televisioon kytkettävä malli. Mallissa ei ole itsessään näyttöä eikä ohjaimia mutta se tukee Sonyn DualShock 3 ja DualShock 4 -ohjaimia.

Mallissa on Ethernet- ja HDMI-liitännät. *TV* mallissa ei ole 3G ja GPS tukea.

Tallennusväline
---------------

Vasemmalla PlayStation Vita -kortti ja oikealla muistikortti.
Ensimmäisen sukupolven Vita ei sisällä sisäistä tallennustilaa. Toisen sukupolven *Slim* malli ja *TV* malli sisältävät 1 GB sisäistä Flash-muistia.

### PlayStation Vita -kortti

Pelit ja ohjelmistot tuodaan laitteeseen PlayStation Storen sijasta myös flash-korttien avulla. 5-10% kortin tilasta on uudelleenkirjoitettavaa, joten käyttäjä voi ostamisen jälkeen tallentaa kortille pelitallennuksensa.

### PlayStation Vita -muistikortti

Näitä muistikortteja on saatavilla neljästä gigatavusta aina 64 gigatavuun. Vitaan käy ainoastaan PlayStation-brändätyt muistikortit.

Järjestelmä
-----------

PlayStation 3:sta ja PlayStation Portablesta poiketen Vita ei sisällä XrossMediaBaria. Sen sijaan järjestelmässä on kosketusnäytölle optimoitu LiveArea-ohjelmisto. Vitassa on myös tuki trophyille, toisin kuin PSP:ssä. Laitteella voi myös joissakin peleissä pelata muun muassa PlayStation 3 -pelaajia vastaan.

Konsolin käyttämä Vita OS on suunniteltu niin, että sitä voidaan hyödyntää myös puhelimissa ja tablet-tietokoneissa.

Pelit
-----

*Pääartikkeli: Luettelo PlayStation Vita -peleistä*
Laite on myös taaksepäin yhteensopiva PlayStation Portablen pelien kanssa, jotka voi ladata PSN Storesta. Vita ei ole yhteensopiva PSP-pelien kanssa jotka on julkaistu vain UMD-levyllä, koska tallennusmedialle ei ole fyysistä liitäntätukea Vitassa. 

Osa Vita-peleistä eivät ole toimivia PlayStation Vita TV -mallissa mikäli peli vaatii kallistusanturin tai mikrofonin käyttöä.

Sovellukset
-----------

Vuoden 2011 Gamescom-tapahtumassa Sony ilmoitti Facebookin, Skypen, Netflixin, Twitterin ja foursquaren tulevan saatavaksi PlayStation Storesta. Lukuun ottamatta Skypeä näistä on sittemmin tullut ladattavia. Muita sovelluksia ladattavana on myös Music Unlimited ja Flickr.

Lähteet
-------

1. 1 2 3 4 5 6 7
2. ↑  Andrew Liptak: Sony has officially stopped producing the PS Vita  2.3.2019. The Verge. Viitattu 13.4.2019. (englanniksi)
3. ↑
4. 1 2  New PS Vita is 20 percent thinner with better battery life and new colors The Verge. Viitattu 6.1.2017.
5. 1 2 3 4 5  SKU Models *vitadevwiki.com*. Viitattu 7.1.2017.
6. ↑  Compatible with Peripherals from Your Other PlayStation Systems Playstation.  Arkistoitu 16.7.2017. Viitattu 6.1.2017.
7. ↑  Tech Specs Playstation.  Arkistoitu 30.6.2015. Viitattu 6.1.2017.
8. ↑  PlayStation Vitan esitelehtinen (DigiExpo)
9. ↑  Sony valmiina haastamaan Androidin Vita OS:llä Puhelinvertailu.com. Viitattu 15.2.2012.

Aiheesta muualla
----------------

* Kuvia tai muita tiedostoja aiheesta **PlayStation Vita** Wikimedia Commonsissa

* Englanninkielisen Wikipedian luettelo Playstation Vita -peleistä (englanniksi)
* Vitan mallimerkinnät ja versiot

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Käsikonsolit |
| --- |
|  |
| Varhaiset | 
* Microvision
* elektroniikkapelit

 |
|  |
| Nintendo | 
* Game & Watch
* Game Boy (Pocket  ·  Light)
* Game Boy Color
* Game Boy Advance (SP  ·  Micro)
* DS (Lite)
* DSi
* DSi XL
* 3DS
* 2DS
* 3DS XL
* New 3DS
* New 3DS XL
* New 2DS XL
* Switch Lite

 |
|  |
| Bandai | 
* WonderSwan
* WonderSwan Color
* SwanCrystal

 |
|  |
| GamePark/ GamePark Holdings | 
* GP32
* GP2X
* XGP
* XGP Mini
* XGP Kids

 |
|  |
| SNK | 
* Neo Geo Pocket
* Neo Geo Pocket Color
* Neo Geo X

 |
|  |
| Sega | 
* Game Gear
* Nomad
* Mega Jet

 |
|  |
| Sony | 
* PocketStation
* PlayStation Portable
* PlayStation Vita
* Project Q

 |
|  |
| Muut | 
* Atari Lynx
* Gamate
* Watara Supervision
* Game.com
* Gizmondo
* N-Gage
* Tapwave Zodiac
* PC Engine GT / TurboExpress
* Pandora
* Pepper Pad
* GameKing
* iRiver G10
* SHIELD Portable

 |

 |



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:PlayStation Vita